***HTC Vive*** ir virtuālās realitātes ierīce, ko izstrādājis uzņēmums HTC sadarbībā ar *Valve Corporation*. Ierīce izlaista 2016. gada 5. aprīlī. Ar sensoru palīdzību telpa tiek pārvērsta virtuālā 3D pasaulē, kurā lietotājs var brīvi pārvietoties un, izmantojot kontrolierus, iespējams veikt dažādas darbības.

Kopš uzņēmums HTC 2015. gada martā pasākumā *Mobile World Congress* izziņoja ierīci *HTC Vive*, tā jau ir saņēmusi vairāk nekā 22 balvas izstādē CES 2016.

Attīstība
---------

Uzņēmuma *Valve* radīti virtuālās realitātes sistēmu prototipi tika demonstrēti jau 2014. gadā. 2015. gada 23. februārī *Valve* paziņoja, ka 2015. gada konferencē *Game Developers Conference* demonstrēs *SteamVR* sistēmas aparatūru. Uzņēmums HTC ierīci *Vive* oficiāli izziņoja 2015. gada 1. martā pasākumā *Mobile World Congress*. Ierīce iepriekšpasūtīšanā nonāca 2016. gada 29. februārī. Īsi pēc *HTC Vive* izziņošanas *Valve* un HTC dažiem virtuālās realitātes programmu izstrādātājiem izsniedza ierīces izstrādātāju versiju.

2016. gadā izstādē *Consumer Electronics Show*, HTC un *Valve* atklāja gandrīz izstrādātu ierīces versiju, kas plašāk zināma kā *HTC Vive Pre*.

*Valve* sadarbībā ar *Unity* nodrošina brīvi pieejamu izstrādes vidi.

Geibs Ņūels ir apstiprinājis jaunu *Vive* versiju, kas pagaidām atrodas agrīnā izstrādes fāzē, tai dots segvārds *VIVE 2 - OASIS*. *VIVE 2* būs mazākas un efektīvākas bāzes stacijas, jauni kontrolieri, īpaša attēla radīšanas tehnoloģija, kā arī mazākas un vieglākas bezvadu virtuālās realitātes brilles.

Vēsture
-------

2015. gadā konferencē *Immersed* uzņēmuma HTC galvenais satura speciālists un viens no *HTC Vive* dibinātājiem Fils Čens (*Phil Chen*) skaidroja, ka uzņēmums virtuālai realitātei pievērsies nejauši, taču sadarbība ar *Valve* izrādījusies panākumu atslēga. Čens skaidroja arī to, ka HTC un *Valve* nav sadalīti konkrēti pienākumi. Abi uzņēmumi ir partneri un sadarbojas gan pētniecības, gan izstrādes procesā.

2016. gada novembrī HTC izziņoja uzņēmuma *TPCAST* ražotu papildinājumu — bezvadu virtuālās realitātes brilles. Modelis sabiedrībai tika parādīts 2017. gada konferencē CES un tā cena ir 249 dolāru.

Tehniskās specifikācijas
------------------------

*HTC Vive* attēla atsvaidzināšana notiek 90 Hz frekvencē. Ierīcē tiek izmantoti divi ekrāni, pa vienam katrai acij, un katra ekrāna izšķirtspēja ir 1080X1200 pikseļi. Ierīce izmanto vairāk nekā 70 sensorus, tostarp MEMS žiroskopu, akselerometru un lāzera atrašanās vietas notikšanas sensorus. Ja tiek izmantoti abi bāzes stacijas sensori, ierīce spēj darboties 4,6 x 4,6 m lielā platībā, uztverot katru lietotāja kustību ar milimetra precizitāti. Bāzes stacijas sistēmu izstrādājis Alans Jeitss (*Alan Yates*), izmantojot vienkāršus fotosensorus. Lai izvairītos no sensoru pārklāšanās, bāzes stacija sastāv no diviem sensoriem.

Uz priekšu vērstā kamera ļauj programmatūrai atpazīt gan kustīgus, gan nekustīgus objektus telpā. Šī funkcija darbojas kā daļa no drošības sistēmas, lai palīdzētu lietotājam izvairīties no šķēršļiem.

Spēles
------

Līdz laikam, kad tika uzsākta *HTC Vive* iepriekšpasūtīšana, eksistēja 107 virtuālās realitātes spēles.

2017. gada februārī *Valve* izpilddirektors Geibs Ņūels *Reddit* AMA sesijā "ask me anything" paziņoja, ka *Valve* strādā pie trim ievērojamām spēlēm.

Ar atklātā pirmkoda programmatūru *Revive* iespējams pielāgot *Oculus Rift* programmatūru lietošanai ar *HTC Vive* ierīci.

Izmantošana
-----------

Virtuālās realitātes brilles.
*HTC Vive* atbalsta atklāto izstrādes politiku un sadarbību ar neatkarīgiem izstrādātājiem, tādējādi nodrošinot virtuālās realitātes komūnas attīstību kopumā. *Vive* iekārtas daudzpusīgās iespējas ļauj to izmantot ne tikai kā izklaides un spēļu rīku, bet arī tādās jomās kā medicīna, izglītība, saziņa, māksla, dizains, arhitektūra u.c.

2016. gada aprīlī uzņēmums *Valve* izlaida savu *OpenVR* programmatūras izstrādes komplektu (SDK). Šis komplekts ir atjaunināta *Steamworks VR* API versija, kurā iekļauta gan dokumentācija, gan programmatūras izstrādes paraugi.

2015. gada 30. aprīlī videospēļu izstrādes uzņēmums *Epic Games* paziņoja, ka atbalstīs *Valve SteamVR*, tādējādi ļaujot izstrādātājiem veidot virtuālās realitātes projektus ierīcei *HTC Vive* spēļu izstrādes *Unreal Engine 4* vidē. Uzņēmums *Epic Games* atklāj, ka *SteamVR* ir pilnībā integrēts *Unreal Engine 4* vidē, iekļaujot *Blueprint visual scripting* sistēmu un mašīnkodu. 
Arī bezmaksas vairākplatformu programmatūras izstrādes dzinis *jMonkeyEngine* gatavojas atbalstīt *OpenVR* izstrādes programmatūras izmantošanu un *Vive*. 2016. gada aprīlī kosmosa izpētes un tirdzniecības spēle *Elite: Dangerous* pievienoja versiju, kas atbalsta *Vive*.

2016. gada jūlijā tīmekļa ziņu vietne *Road to VR*, izmantojot spēļu sesiju datus no platformas *Steam VR*, nāca klajā ar paziņojumu, ka aktīvi tiek izmantotas aptuveni 100000 *Vive* ierīces. Tajā pašā mēnesī uzņēmums *SensoMotoric Instruments* (SMI) *Vive* ierīcē iekļāva acu skatiena izsekošanas tehnoloģiju, nodrošinot īpašu acu skatiena izsekošanas risinājumu, ko iespējams izmantot pētniecībā.

2016. gada novembrī *Vive* paziņoja, ka grasās uzsākt ierīces mazumtirdzniecību veikalos *JB Hi-Fi* un *Harvey Norman* Austrālijā.

2016. gada novembrī HTC paziņoja, ka no *Vive* tirgošanas tiek gūta peļņa un pārdotas daudz vairāk nekā 140000 ierīces.

Atsauces
--------

1. ↑  Lee Hutchinson. «Ask Ars: I can’t choose between Oculus Rift, HTC Vive, and PlayStation VR!». *Ars Technica*, 2016. gada 22. marts. Skatīts: 2016. gada 24. septembris.
2. 1 2  «HTC Re Vive».
3. ↑  «Advanced VR Rendering, Alex Vlachos, Valve».
4. ↑  «Valve's VR headset is called the Vive and it's made by HTC». *The Verge*. Skatīts: 2015. gada 1. marts.
5. ↑  «Valve is making a VR headset and its own Steam Machine». *Engadget*. Skatīts: 2015. gada 1. marts.
6. ↑  «Valve showing off new virtual reality hardware and updated Steam controller next week». *The Verge*. Skatīts: 2015. gada 1. marts.
7. ↑  «Valve's VR headset revealed with Oculus-like features». *The Verge*. Skatīts: 2015. gada 1. marts.
8. ↑  «HTC Vive pre-orders to start on February 29». *Telegraph.co.uk*. Skatīts: 2016. gada 22. janvāris.
9. ↑  «Valve, HTC Offering Free Vive VR to Developers». *The Verge*. Skatīts: 2015. gada 6. aprīlis.
10. ↑  «HTC Vive Pre impressions: A great VR system has only gotten better». *Ars Technica*. Skatīts: 2016. gada 28. janvāris.
11. ↑  «Valve Is Bringing Native Unity Support To SteamVR». *uploadvr*. Skatīts: 2016. gada 11. februāris.
12. ↑  Valve News Network (2017-02-14), Interview VR Team - Gabe Newell & Others. Atjaunināts: 2017-02-24
13. ↑  Veidne:Cite av media
14. ↑  Veidne:Cite av media
15. ↑  «Hands-on: TPCAST's Wireless Vive Kit Really Works». *UploadVR* (en-US). 2016-12-19. Skatīts: 2017-02-24.
16. ↑  Sam Byford. «HTC’s wireless Vive add-on actually works». *The Verge*. Skatīts: 2017-02-24.
17. ↑  «Valve and HTC reveal Vive VR headset». *GameSpot*. Skatīts: 2015. gada 1. marts.
18. ↑  «HTC reveals virtual reality headset with Valve at MWC». *bbc.co.uk*. BBC. Skatīts: 2015. gada 2. marts.
19. ↑  Sean Buckley. «This Is How Valve’s Amazing Lighthouse Tracking Technology Works». *Gizmodo*. Skatīts: 2015. gada 2. jūlijs.
20. ↑  «HTC: Why Vive Will Beat Oculus VR at Its Own Game». *Tom's Guide*. Skatīts: 2015. gada 18. jūlijs.
21. ↑  Chris Stead. «107 games revealed ahead of HTC Vive pre-order launch». Finder, 2015. gada 29. marts. Arhivēts no oriģināla, laiks: 2017. gada 19. jūnijā. Skatīts: 2016. gada 29. februāris.
22. ↑  «Oculus Reverses DRM Course After Public Backlash». *Techdirt*. Skatīts: 2017-02-24.
23. ↑  Dean Takahashi. «Valve launches OpenVR dev kit for virtual reality hardware makers». VentureBeat, 2015. gada 30. aprīlis. Skatīts: 2015. gada 3. maijs.
24. ↑  Alex Wawro. «Valve launches new OpenVR SDK to expand SteamVR development». *Gamasutra*. UBM plc, 2015. gada 30. aprīlis. Skatīts: 2015. gada 8. maijs.
25. ↑  Jamie Feltham. «Valve Launches OpenVR SDK». VRFocus, 2015. gada 1. maijs. Skatīts: 2015. gada 3. maijs.[novecojusi saite]
26. ↑  Charlie Hall. «Now anyone can build for SteamVR with Epic's Unreal Engine 4». *Polygon*. Vox Media, 2015. gada 30. aprīlis. Skatīts: 2015. gada 3. maijs.
27. ↑  Jacob Kastrenakes, Adi Robertson. «Steam's virtual reality just got a boost from the maker of Unreal Tournament». *The Verge*. Vox Media, 2015. gada 30. aprīlis. Skatīts: 2015. gada 3. maijs.
28. ↑  Dana Cowley. «Unreal Engine 4 Releases With SteamVR Support». *Unreal Engine*. Epic Games, 2015. gada 30. aprīlis. Skatīts: 2015. gada 3. maijs.
29. ↑  «jMonkeyVR». Phr00t's Software.
30. ↑  Jamie Feltham. «Frontier Developments Launches Elite: Dangerous with Oculus Rift Support». *VRFocus*. Gamer Network, 2014. gada 16. decembris. Arhivēts no oriģināla, laiks: 2017. gada 10. februārī. Skatīts: 2016. gada 24. aprīlis.
31. ↑  Ben Lang. «HTC Vive Headset Nearing 100,000 Install Base, Steam Data Suggests». Road to VR, 2016. gada 4. jūlijs. Skatīts: 2016. gada 4. augusts.
32. ↑  Joe Durbin. «SMI Releases Eye Tracking Developer Kit For The HTC Vive». UploadVR, 2016. gada 22. jūlijs. Skatīts: 2016. gada 26. septembris.
33. ↑  Peter Graham. «SMI Reveals Eye Tracking Developer Kit for HTC Vive». VRFocus, 2016. gada 22. jūlijs. Arhivēts no oriģināla, laiks: 2016. gada 31. oktobrī. Skatīts: 2016. gada 26. septembris.
34. ↑  Ariel Bogle. «HTC Vive's virtual reality headset is opening stores in Australia». Mashable, 2016. gada 4. novembris. Skatīts: 2016. gada 4. novembris.
35. ↑